ได้มีโอกาสมาทานร้านขนมหวานร้านนี้เป็นครั้งแรก ได้ยินแต่ชื่อไม่คิดว่าร้านบางหวานจะอยู่ในห้าง การตกแต่งร้านทำได้น่ารักสวยงาม ดูดีไม่แพ้ร้านขนมอื่นๆในห้างเลย 

เมนูขนมของทางร้านก็มีให้เลือกก็ค่อนข้างเยอะมาก มีรายการหลากหลาย ทั้งของหวานและเครื่องดื่ม และเมนูเด็ดที่เห็นแทบจะทุกโต๊ะสั่งกันก็คงต้องเป็นปังเย็นภูเขาไฟนั่นเอง เมนูที่ได้ลองสั่งมาทานดูมี
1. ปังเย็นภูเขาไฟ สามารถเลือกขนมปังได้ว่าจะเอาแบบนุ่มหรือกรอบ ตัวน้ำแข็งนั้นนุ่มเบาทานกับโอวัลตินและขนมปังกรอบมันช่างเทพดีจริงๆ เมนูนี้ขอให้ 5 ดาวกันไปเลย ราคาก็ไม่แพง เพียง 85 บาทเท่านั้น เสริ์ฟมาจานใหญ่อีกด้วย
2. แซนวิสสังขยาบางหวาน เมนูนี้ถึงจะดูธรรมดาแต่ก็อร่อยกินขาดเลยทีเดียว สังขยาหอมหวานเข้มข้น ทานกับขนมปังแล้วมันใช่อ่ะ ราคาเบาๆ 35  บาท
3. Mixberry Smoothie ได้รสชาติของผลไม้แบบเตมๆ หอมหวานอมเปรี้ยวเล็กๆ ราคาแก้วละ 75 บาท

ร้านนี้ถือวา่าเป็นร้านของหวานทางเลือกที่ดีอีกร้านนึงเลยก็ว่าได้ อร่อยได้คุณภาพ ในราคาที่สมเหตุ สมผลอย่างแท้จริง รสชาติดีราคาโดน